Source: https://www.slov-lex.sk/pravne-predpisy/SK/ZZ/1993/325/19940720.html
Timestamp: 2020-08-06 20:13:22+00:00
Document Index: 7109487

Matched Legal Cases: ['§ 4', '§ 5', '§ 12', '§ 12', '§ 13', '§ 21', '§ 12', '§ 16', '§ 22', '§ 22', '§ 30', '§ 34', '§ 15', '§ 15', '§ 35', '§ 45', '§ 251', '§ 2', '§ 9', '§ 29', '§ 30', '§ 31', '§ 34', '§ 9', '§ 9', '§ 9', '§ 9', '§ 12', '§ 13', '§ 14', '§ 18', '§ 18', '§ 7', '§ 16', '§ 37', '§ 8', '§ 92', '§ 1', '§ 18', '§ 19', '§ 21', '§ 18', '§ 18', '§ 18', '§ 4', '§ 3', '§ 22', '§ 22', '§ 18', '§ 18', '§ 22', '§ 2', '§ 18', '§ 27', '§ 27', '§ 28', '§ 27', '§ 27', '§ 30', '§ 31', '§ 32', '§ 20', '§ 20', '§ 40', '§ 1', '§ 41', '§ 41', '§ 41', '§ 21', '§ 49', '§ 15', '§ 18', '§ 22', '§ 12', '§ 18', '§ 47', '§ 5', '§ 18', '§ 19', '§ 19', '§ 31', '§ 5', '§ 5', '§ 5', '§ 52', '§ 52', '§ 5', 'súd ']

Časová verzia predpisu účinná od 20.07.1994 do 29.12.1994
Celkové príjmy štátneho rozpočtu Slovenskej republiky na rok 1994 (ďalej len „štátny rozpočet") sa určujú sumou 134 680 000 000 Sk, celkové výdavky štátneho rozpočtu sa určujú sumou 148 680 000 000 Sk.
Schodok štátneho rozpočtu sa určuje sumou 14 000 000 000 Sk.
Príspevok na osobné potreby pracovníka (ďalej len „príspevok“) štátne rozpočtové organizácie a štátne príspevkové organizácie poskytnú v rámci možností svojho rozpočtu. Príspevok nemožno poskytnúť z mimorozpočtových prostriedkov.
Príspevok môžu podnikatelia11) poskytnúť v závislosti od vytvorených finančných zdrojov v rámci rozdelenia zisku po zdanení.
Spôsob a výška poskytovania príspevku podľa odsekov 1 a 2 sa upraví v kolektívnej zmluve. Ak u podnikateľa alebo v štátnej rozpočtovej alebo štátnej príspevkovej organizácii nepôsobí odborový orgán, rozhoduje o spôsobe a výške poskytovania príspevku podnikateľ alebo vedúci štátnej rozpočtovej alebo štátnej príspevkovej organizácie po dohode so zamestnancami.
Základňa, z ktorej sa príspevok podľa odsekov 1 a 3 poskytuje, nesmie byť vyššia ako 2 % mzdových prostriedkov zúčtovaných na výplatu v bežnom roku fyzickým osobám, ktoré sú k organizácii v pracovnom alebo obdobnom vzťahu a z objemu štipendií zúčtovaných na výplatu v bežnom roku interným vedeckým ašpirantom a pracovníkom na študijných pobytoch; zo mzdových prostriedkov sa na tieto účely odpočítajú odmeny podľa predpisov o autorskom práve. Do základne nemožno započítať mzdové prostriedky zúčtované na výplatu v bežnom roku fyzickým osobám v rámci podnikateľskej činnosti štátnej rozpočtovej alebo štátnej príspevkovej organizácie.
Príspevok podľa odseku 1 sa neposkytuje, ak štátna rozpočtová alebo štátna príspevková organizácia tvorí sociálny fond podľa osobitného zákona.11a)
Ministerstvo pôdohospodárstva Slovenskej republiky, Ministerstvo dopravy, spojov a verejných prác Slovenskej republiky a Ministerstvo hospodárstva Slovenskej republiky v rámci svojej pôsobnosti upravia všeobecne záväzným právnym predpisom po dohode s ministerstvom poskytovanie neinvestičných dotácií.
Zákon Národnej rady Slovenskej republiky č. 567/1992 Zb. o rozpočtových pravidlách Slovenskej republiky v znení zákona národnej rady Slovenskej republiky č. 159/1993 Z. z. sa mení a dopĺňa takto:
V § 4 ods. 1 písm. d) sa vypúšťajú slová „vyrovnávajúce dávky z dovozu,“.
výdavky na zdravotné poistenie, nemocenské poistenie a dôchodkové poistenie,
V § 5 ods. 2 písm. d) znie:
príspevky fyzickým osobám a právnickým osobám podľa osobitných predpisov.4)
Ak sa zákonom prenášajú na obce úlohy miestnej štátnej správy, prevedie ministerstvo zodpovedajúci objem prostriedkov do rozpočtov obcí.
V § 12 ods. 1 sa v prvej vete vypúšťa slovo „poskytnuté“.
V § 12 ods. 1 sa na konci pripája táto veta: „O sankciách za porušenie rozpočtovej disciplíny sa rozhoduje v správnom konaní“.
V § 13 ods. 2 prvá veta znie: „Za hospodárenie s rozpočtovými prostriedkami ústredných orgánov a štátnych fondov zodpovedá príslušný minister alebo vedúci ústredného orgánu štátnej správy; za hospodárenie s rozpočtovými prostriedkami rozpočtových organizácií a príspevkových organizácií zodpovedá ich vedúci“.
§ 21 a 22 vrátane nadpisu a poznámky pod čiarou k odkazu5b) znejú:
dane a poplatky od právnických osôb a fyzických osôb podľa osobitných predpisov,
podiely na príjmoch štátneho rozpočtu ustanovené zákonom o štátnom rozpočte,
výnosy z majetku obce,
výnosy z činnosti obce a z majetkovej účasti obce na podnikaní právnických osôb,
odvody a penále za porušenie rozpočtovej disciplíny podľa § 12 ods. 2 tohto zákona,
prostriedky prevedené z mimorozpočtových peňažných fondov obce
zostatok likvidácie štátneho podniku, kde zakladateľská funkcia prešla na obec podľa osobitného predpisu,5b) s výnimkou prípadov uvedených v § 16 ods. 1 zákona Slovenskej národnej rady č. 474/1990 Zb. o pôsobnosti orgánov Slovenskej republiky vo veciach prevodov vlastníctva štátu k niektorým veciam na iné právnické alebo fyzické osoby,
dotácie zo štátneho fondov,
vratky návratných finančných výpomocí poskytnutých z rozpočtu obce a náhrada ušlého zisku,
Z rozpočtu obce sa uhrádzajú najmä
výdavky na činnosť obce a na činnosť rozpočtových organizácií a príspevkových organizácií zriadených obcou,
vratky návratných finančných výpomocí vrátane náhrady ušlého zisku,
výdavky na emisiu obecných cenných papierov na úhradu výnosov ich majiteľom a na ich splácanie, ako aj výdavky na finančné investície,
príspevky na zriaďovanie regionálnych alebo záujmových fondov obcí,
splátky úverov a úroky,
výdavky na pomoc v náhlej núdzi občanom obce,
Z rozpočtu obce sa môžu poskytovať dotácie a návratné finančné výpomoci právnickým osobám a fyzickým osobám pôsobiacim na spravovanom území, a to na konkrétne akcie alebo na vopred určené okruhy potrieb za podmienok ustanovených všeobecne záväzným nariadením obce. Podliehajú ročnému zúčtovaniu s rozpočtom obce.
Poznámka pod čiarou k odkazu5b) znie:
Zákon Slovenskej národnej rady č. 518/1990 Zb. o prechode zakladateľskej alebo zriaďovateľskej funkcie národných výborov na obce, ústredné orgány štátnej správy a orgány miestnej štátnej správy.
Za § 22 sa vkladá nový § 22a, ktorý vrátane nadpisu znie:
Rozpočtové provizórium obce
Ak nebude rozpočet obce na príslušný rozpočtový rok schválený pred 1. januárom rozpočtového roka, spravuje sa rozpočtové hospodárenie v čase od 1. januára rozpočtového roka do schválenia obecného rozpočtu na tento rok rozpočtovým provizóriom podľa návrhu rozpočtu obce.
Rozpočtové príjmy a výdavky uskutočnené počas rozpočtového provizória sa zúčtujú s rozpočtom obce po jeho schválení.“.
v § 30 ods. 3 sa na konci bodka nahrádza čiarkou a pripájajú sa tieto slová: „a to aj v prípade, že zriaďovateľská funkcia voči rozpočtovým organizáciám a príspevkovým organizáciám prešla na obec podľa osobitného predpisu5b).“.
Štátne rozpočtové organizácie a štátne príspevkové organizácie sú povinné pri obstarávaní hmotného majetku používať rozpočtové prostriedky prednostne na nákup výrobkov tuzemských výrobcov, ak technicko-ekonomické vlastnosti tuzemských výrobkov sú porovnateľné s výrobkami zahraničných výrobcov.“.
§ 34 vrátane poznámok pod čiarou k odkazom 10) a11) znie:
Penále, pokuty, sankcie a úroky z omeškania zaplatenia cla vyrubené, uložené a vymerané územnými finančnými orgánmi a colnými orgánmi podľa osobitných predpisov10) sú príjmom osobitného účtu štátneho rozpočtu.
Pokuty uložené orgánmi štátnej správy podľa osobitných predpisov,11) ktoré sú príjmom štátneho rozpočtu, sú príjmom osobitného účtu štátneho rozpočtu. Tieto pokuty vymáhajú orgány štátnej správy, ktoré ich uložili.
Prostriedky osobitného účtu štátneho rozpočtu podľa odseku 1 sa použijú na krytie výdavkov spojených so správou daní, kontrolou rozpočtovej a cenovej disciplíny a colným dohľadom. Podrobnosti ustanoví všeobecne záväzný právny predpis.
Prostriedky osobitného účtu štátneho rozpočtu podľa odseku 2 sa použijú na krytie výdavkov spojených s výkonom činnosti orgánu štátnej správy, ktorý pokutu uložil; podrobnosti upraví vláda nariadením.“.
Poznámky pod čiarou k odkazom 10) a 11) znejú:
10) § 15 zákona Národnej rady Slovenskej republiky č. 309/1993 Z. z. o spotrebnej dani z vína.
§ 15 zákona Národnej rady Slovenskej republiky č. 310/1993 Z. z. o spotrebnej dani z piva.
§ 35 zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov.
§ 45 a 46 zákona č. 528/1990 Zb. Devízový zákon v znení neskorších predpisov.
§ 251, 255, 271 a 272 zákona č. 618/1992 Zb. Colný zákon v znení neskorších predpisov.
Napr. zákon č. 455/1991 Zb. o živnostenskom podnikaní (živnostenský zákon) v znení neskorších predpisov, zákon Slovenskej národnej rady č. 372/1990 Zb. o priestupkoch v znení neskorších predpisov.
„(1) Ministerstvo financií Slovenskej republiky vydá na vykonanie § 2 ods. 5, § 9 ods. 3, § 29, § 30 ods. 1, § 31 ods. 3 a § 34 ods. 3 tohto zákona všeobecne záväzné právne predpisy.“.
Zákon Národnej rady Slovenskej republiky č. 7/1993 Z. z. o zriadení Národnej poisťovne a o financovaní zdravotného poistenia, nemocenského poistenia a dôchodkového poistenia v znení zákona Národnej rady Slovenskej republiky č. 85/1993 Z. z. a zákona Národnej rady Slovenskej republiky č. 159/1993 Z. z. sa mení a dopĺňa takto:
V § 9 ods. 1 sa v písmene a) vypúšťajú slová „stanovy poisťovne“.
V § 9 ods. 1 sa v písmene b) za slovom „poisťovne“ vypúšťa čiarka a slová „rozpočet a účtovnú závierku“.
V § 9 ods. 1 sa za písmeno b) vkladá nové písmeno c), ktoré znie:
prerokuje návrh rozpočtu a účtovnej závierky poisťovne a predkladá ich na schválenie Národnej rade Slovenskej republiky. Doterajšie písmená c), d), e) a f) sa označujú ako písmená d), e), f) a g).“.
§ 9 ods. 1 sa dopĺňa písmenom h), ktoré znie:
navrhuje stanovy poisťovne, ktoré schvaľuje vláda Slovenskej republiky.“.
Poisťovňa je povinná v termíne na predloženie návrhu štátneho rozpočtu predložiť Národnej rade Slovenskej republiky návrh rozpočtu na nasledujúci kalendárny rok a v termíne na predloženie návrhu štátneho záverečného účtu predložiť Národnej rade Slovenskej republiky návrh účtovnej závierky.“.
Zbor zástupcov je schopný uznášať sa, ak je prítomná nadpolovičná väčšina zástupcov poistencov.nadpolovičná väčšina zástupcov štátu a nadpolovičná väčšina zástupcov zamestnávateľov. Na prijatie uznesenia v zásadných otázkach uvedených v odseku 1 a v otázkach, na ktorých sa zbor zástupcov uznesie, sa vyžaduje súhlas nadpolovičnej väčšiny prítomných zástupcov štátu a nadpolovičnej väčšiny prítomných zástupcov poistencov, nadpolovičnej väčšiny prítomných zástupcov štátu a nadpolovičnej väčšiny zástupcov zamestnávateľov; na prijatie uznesenia v ostatných otázkach sa vyžaduje súhlas nadpolovičnej väčšiny prítomných členov zboru zástupcov.“.
V § 12 ods. 3 sa na konci pripája táto veta: „Členstvo a výkon funkcií v zbore zástupcov, správnej rade a dozornej rade sú nezlúčiteľné so zamestnaním vo výkonných orgánoch poisťovne“.
V § 13 ods. 3 sa za slovo „pracovníkov“ vkladá slovo „riaditeľstva“.
V § 14 ods. 7 v prvej vete sa slová „regionálne správy fondov“ nahrádzajú slovami „správy regionálnych fondov“.
poplatky za nesplnenie oznamovacej povinnosti, prirážky k poistnému, penále a pokuty,“.
Zamestnancom na účely tohto zákona sa rozumie fyzická osoba v
pracovnom pomere alebo
obdobnom pracovnom vzťahu alebo
členskom pomere, ktorého súčasťou je pracovný vzťah, ak zakladajú účasť na nemocenskom poistení (ďalej len „pracovný vzťah“).“.
V § 18 odseky 7, 8 a 9 vrátane poznámok pod čiarou k odkazom 8), 11), 12), 13), 14) a 14a) znejú:
Štát platí poistné na zdravotné poistenie za
nezaopatrené deti,8)
osoby, ktoré poberajú dôchodky z dôchodkového zabezpečenia Slovenskej republiky, ak nie sú zamestnancami alebo spolupracujúcimi osobami,
uchádzačov o zamestnanie,11)
osoby, ktoré sa osobne, celodenne a riadne starajú o dieťa vo veku do troch rokov alebo o dlhodobo ťažko zdravotne postihnuté dieťa, ktoré vyžaduje mimoriadnu starostlivosť alebo osobitne náročnú mimoriadnu starostlivosť,12) ak nie je umiestnené v zariadení pre takéto deti s celoročným alebo týždenným pobytom,
osoby, ktoré sa osobne, celodenne a riadne starajú o blízku osobu,13) ktorá je prevažne alebo úplne bezvládna alebo staršia ako 80 rokov a nebola umiestnená v ústave sociálnej starostlivosti alebo v obdobnom zdravotníckom zariadení,
osoby, ktorým z dôvodu starostlivosti o dieťa alebo starostlivosti o blízku osobu nevznikol nárok na dôchodok a vzhľadom na svoj vek nie sú zárobkovo činné,
osoby, ktoré sú sociálne odkázané,14)
vojakov základnej a náhradnej vojenskej služby a občanov vykonávajúcich civilnú službu,14a)
osoby vo väzbe a vo výkone trestu odňatia slobody, ak nie sú zárobkovo činné.
Štát platí poistné na nemocenské poistenie za
nezaopatrené deti,8) ktoré sú žiakmi stredných škôl a študentmi vysokých škôl,
uchádzačov o zamestnanie.11)
Štát platí poistné na dôchodkové poistenie za
nezaopatrené deti 8) po 18. roku veku, ktoré sa štúdiom alebo predpísaným výcvikom sústavne pripravujú na budúce povolanie,
osoby, ktoré poberajú invalidný dôchodok, do dosiahnutia veku potrebného na vznik nároku na starobný dôchodok, ak nie sú zamestnancami alebo spolupracujúcimi osobami,
osoby, ktoré sa osobne, celodenne a riadne starajú o blízku osobu,13) ktorá je prevažne alebo úplne bezvládna a nebola umiestnená v ústave sociálnej starostlivosti alebo v obdobnom zdravotníckom zariadení,
vojakov základnej a náhradnej vojenskej služby a občanov vykonávajúcich civilnú službu.“.
Poznámky pod čiarou k odkazom 8), 11), 12), 13) 14) a 14a) znejú:
8) § 18 zákona č. 88/1968 Zb. o predĺžení materskej dovolenky, o dávkach v materstve a o prídavkoch na deti z nemocenského poistenia v znení neskorších predpisov.
11) § 7 zákona č. 1/1991 Zb. o zamestnanosti v znení neskorších predpisov.
12) § 16 písm. a) bod 3, písm. b) bod 3, zákona Slovenskej národnej rady č. 543/1990 Zb. o štátnej správe sociálneho zabezpečenia v znení neskorších predpisov.
§ 37 ods. 1 vyhlášky Federálneho ministerstva práce a sociálnych vecí č. 149/1988 Zb., ktorou sa vykonáva zákon o sociálnom zabezpečení, v znení neskorších predpisov.
13) § 8 ods. 2 vyhlášky Federálneho ministerstva práce a sociálnych vecí č. 149/1988 Zb. v znení neskorších predpisov.
14) § 92 ods. 5 zákona č. 100/1988 Zb. o sociálnom zabezpečení v znení neskorších predpisov.
§ 1 vyhlášky Ministerstva práce, sociálnych vecí a rodiny Slovenskej republiky č. 243/1993 Z. z. o sociálnej odkázanosti.
14a) Zákon č. 18/1992 Zb. o civilnej službe.
§ 18 sa dopĺňa odsekmi 10 a 11, ktoré znejú:
„(10) Za osoby uvedené v odsekoch 7 až 9 štát platí poistné len vtedy, ak tieto osoby neplatia poistné na zdravotne poistenie, nemocenské poistenie a dôchodkové poistenie sami. Ak sa dôvody na platenie poistného štátom prekrývajú, platí štát poistné len raz.
Občania, ktorí sú odberateľmi starobného dôchodku z dôchodkového zabezpečenia Slovenskej republiky a sú zamestnancami alebo spolupracujúcimi osobami, nie sú povinní platiť poistné na dôchodkové poistenie.“.
Ministerstvo práce, sociálnych vecí a rodiny Slovenskej republiky a Ministerstvo zdravotníctva Slovenskej republiky po dohode s ministerstvom upravia všeobecne záväzným právnym predpisom podrobnosti o čerpaní a zúčtovaní poistného plateného štátom.“.
V § 19 písmeno b) znie:
zvýšenie dôchodkov, ktoré sa vykoná v súvislosti s rastom životných nákladov,“.
Zamestnávateľ je povinný prihlásiť svojich zamestnancov do regionálnej poisťovne príslušnej podľa sídla útvaru, ktorý vedie evidenciu miezd; zamestnávateľ, ktorý nemá na území Slovenskej republiky takýto útvar, je povinný prihlásiť svojich zamestnancov do regionálnej poisťovne príslušnej podľa jeho sídla. Zamestnávateľ je povinný túto povinnosť splniť najneskôr do ôsmich dní od vzniku pracovného vzťahu zamestnanca a odhlásiť ho v rovnakej lehote odo dňa, keď sa skončil jeho pracovný vzťah.
Ak je zamestnanec zamestnaný u niekoľkých zamestnávateľov, oznamovaciu povinnosť podľa odseku 1 majú všetci zamestnávatelia.
Poistenec, ak nie je zamestnaný alebo ak je samostatne zárobkovo činnou osobou alebo spolupracujúcou osobou, má povinnosť prihlásiť sa do regionálnej poisťovne príslušnej podľa miesta svojho trvalého pobytu najneskôr do ôsmich dní odo dňa vzniku poistenia a odhlásiť sa v rovnakej lehote od zániku poistenia. Samostatne zárobkovo činná osoba nie je povinná prihlásiť sa na svoje zdravotné poistenie, nemocenské poistenie a dôchodkové poistenie, ak je zúčastnená na zdravotnom poistení, nemocenskom poistení a dôchodkovom poistení z iného dôvodu alebo ak je poberateľom starobného alebo invalidného dôchodku. Za neplnoletého poistenca alebo za poistenca pozbaveného spôsobilosti na právne úkony plní oznamovaciu povinnosť jeho zákonný zástupca. Za poistenca vo väzbe a vo výkone trestu odňatia slobody plní oznamovaciu povinnosť príslušný ústav Zboru väzenskej a justičnej stráže.
Narodenie dieťaťa má povinnosť oznámiť regionálnej poisťovni príslušnej podľa miesta trvalého pobytu dieťaťa rodič dieťaťa do 60 dní od jeho narodenia.
Úmrtie poistenca má povinnosť oznámiť príslušnej regionálnej poisťovni príslušný úrad poverený vedením matriky do ôsmich dní kalendárneho mesiaca nasledujúceho po kalendárnom mesiaci, v ktorom bol vykonaný zápis do knihy úmrtí. V tomto prípade sa nevyžaduje splnenie oznamovacej povinnosti podľa odseku 1.
Oznamovacia povinnosť sa splní aj vtedy, ak sa prihláška alebo odhláška podá v lehote uvedenej v odsekoch 1, 3, 4 a 5 na pošte alebo faxom. Prihlášku alebo odhlášku faxom je potrebné potvrdiť do troch dní písomne.
Orgán, ktorý vydáva povolenie na podnikateľskú alebo inú zárobkovú činnosť, je povinný oznámiť regionálnej poisťovni vydanie takéhoto povolenia.
Prihlásenie a odhlásenie poistenca musí byť na tlačive, ktorého obsah a formu určí poisťovňa.“.
V § 21 odseky 3, 4, 5, 6, 7 a 8 vrátane poznámky pod čiarou k odkazu 14b) znejú:
Zamestnanec platí poistné vo výške 3,7 % na zdravotné poistenie, 1,4 % na nemocenské poistenie a 5,9 % na dôchodkové poistenie z vymeriavacieho základu. Jednotlivé sumy poistného sa zaokrúhľujú na celé koruny smerom nahor.
Zamestnávateľ s výnimkou uvedenou v odseku 8 platí poistné vo výške 10,0 % na zdravotné poistenie , 4,4 % na nemocenské poistenie a 20,6 % na dôchodkové poistenie z úhrnu vymeriavacích základov svojich zamestnancov; ak je zamestnávateľom Ministerstvo obrany Slovenskej republiky, Ministerstvo vnútra Slovenskej republiky, Ministerstvo spravodlivosti Slovenskej republiky a Slovenská informačná služba, neplatí sa poistné na nemocenské poistenie a dôchodkové poistenie za osoby v služobnom pomere. Jednotlivé sumy poistného sa zaokrúhľujú na celé koruny smerom nahor.
Samostatne zárobkovo činné osoby a spolupracujúce osoby platia poistné vo výške 13,7 % na zdravotné poistenie, 5,8 % na nemocenské poistenie a 26,5 % na dôchodkové poistenie z vymeriavacieho základu. Jednotlivé sumy poistného sa zaokrúhľujú na celé koruny smerom nahor.
Občania uvedení v § 18 ods. 2 platia poistné vo výške 13,7 % na zdravotné poistenie z vymeriavacieho základu a občania uvedení v § 18 ods. 3 platia poistné vo výške 26,5 % na dôchodkové poistenie z vymeriavacieho základu. Jednotlivé sumy poistného sa zaokrúhľujú na celé koruny smerom nahor.
Štát platí poistné podľa § 18 ods. 7 až 9 vo výške určenej zákonom o štátnom rozpočte Slovenskej republiky na príslušný rok. Jednotlivé sumy poistného sa zaokrúhľujú na celé koruny smerom nahor.
Ak je zamestnávateľom štátna rozpočtová organizácia alebo štátna príspevková organizácia, platí sa zdravotné poistenie, nemocenské poistenie a dôchodkové poistenie za činnosti v rámci hlavnej činnosti organizácie z kapitoly Všeobecná pokladničná správa vo výške určenej zákonom o štátnom rozpočte na príslušný rok; zo svojej podnikateľskej činnosti14b) platí organizácia poistné podľa odseku 4. Jednotlivé sumy poistného sa zaokrúhľujú na celé koruny smerom nahor.“.
Poznámka pod čiarou k odkazu 15) znie:
„15) § 4 ods. 2 zákona č. 1/1992 Zb. o mzde, odmene za pracovnú pohotovosť a o priemernom zárobku. § 3 ods. 2 zákona č. 143/1992 Zb. o plate a o odmene za pracovnú pohotovosť v rozpočtových a v niektorých ďalších organizáciách a orgánoch. Zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky. Zákon Slovenskej národnej rady č. 420/1991 Zb. o platových pomeroch sudcov a justičných čakateľov v znení zákona Národnej rady Slovenskej republiky č. 148/1993 Z. z.“.
V § 22 ods. 1 sa za prvú vetu vkladá nová veta, ktorá vrátane poznámky pod čiarou k odkazu 16a) znie:
„Vymeriavacím základom pre zamestnancov zahraničnej služby je časť platu určená v slovenských korunách.16a)“.
Poznámka pod čiarou k odkazu 16a) znie:
Nariadenie vlády Slovenskej republiky č. 169/1993 Z. z. o platových pomeroch zamestnancov zahraničnej služby.“.
V § 22 ods. 5 sa slová „§ 18 ods. 3“ nahrádzajú slovami „§ 18 ods. 4“.
V § 22 odsek 6 vrátane poznámky pod čiarou k odkazu 18) znie:
Vymeriavací základ zistený podľa odsekov 1 až 5 nesmie byť nižší ako je výška minimálnej mzdy pracovníkov v pracovnom pomere odmeňovaných mesačnou mzdou,18) ktorá platí k prvému dňu kalendárneho mesiaca, za ktorý sa platí poistné. Vymeriavací základ zistený podľa predchádzajúcich odsekov u dobrovoľných pracovníkov opatrovateľskej služby je odmena za výkon opatrovateľskej služby dosiahnutá v rozhodujúcom období.“.
Poznámka pod čiarou k odkazu 18) znie:
„18) § 2 nariadenia vlády Českej a Slovenskej Federatívnej Republiky č. 53/1992 Zb. o minimálnej mzde v znení neskorších predpisov.“.
Poistné sa platí za kalendárny mesiac, v ktorom trvala účasť na zdravotnom poistení , nemocenskom poistení a dôchodkovom poistení; ak účasť na zdravotnom poistení, nemocenskom poistení a dôchodkovom poistení trvala len po časť kalendárneho mesiaca, poistné sa platí len za túto časť. To platí obdobne pre platenie poistného na dôchodkové poistenie osôb uvedených v § 18 ods. 3.“.
V § 27 sa doterajší odsek 2 označuje ako odsek 3 a doterajší odsek 3 sa označuje ako odsek 2.
V § 27 ods. 3 sa za slová „v odseku 1“ vkladajú slová „a 2“.
V § 28 sa slová „§ 27 ods. 2“ nahrádzajú slovami „§ 27 ods. 3“.
V § 30 ods. 2 sa slová „nepodala prihlášku za seba alebo za spolupracujúcu osobu“ nahrádzajú slovami „alebo spolupracujúca osoba nepodala prihlášku“.
Doterajší text § 31 sa označuje ako odsek 1 a dopĺňa sa odsekmi 2 a 3, ktoré znejú:
Výkon rozhodnutia na pohľadávky uvedené v odseku 1 sa vykonáva na základe právoplatného rozhodnutia exekučným príkazom regionálnej poisťovne na pohľadávky na peňažné prostriedky vedené na účtoch v peňažných ústavoch.
Pre výkon rozhodnutia na pohľadávky uvedené v odseku 1 sa použijú primerane ustanovenia Občianskeho súdneho poriadku.“.
V § 32 ods. 2 sa slová „§ 20 ods. 4“ nahrádzajú slovami „§ 20 ods. 3“.
§ 40 vrátane poznámky pod čiarou k odkazu 26b) znie:
revíznymi lekármi, ak ide o poskytovanie potrebnej zdravotníckej starostlivosti,
posudkovými lekármi sociálneho zabezpečenia,26b) ak ide o kontrolu posudzovania spôsobilosti na prácu a kontrolu dodržiavania liečebného režimu so zreteľom na účelné vynakladanie prostriedkov na sociálne zabezpečenie alebo posúdenie dlhodobo nepriaznivého zdravotného stavu na účely nemocenského poistenia a dôchodkového poistenia,
osobitne určenými pracovníkmi, ak ide o kontrolu hospodárenia s prostriedkami fondov a o kontrolu účelného vynakladania prostriedkov na nemocenské poistenie.“.
Poznámka pod čiarou k odkazu 26b) znie:
§ 1 ods. 4 zákona Slovenskej národnej rady č. 543/1990 Zb. v znení neskorších predpisov.“.
V § 41 ods. 6 sa v prvej vete vypúšťajú slova „vo výške jednej šestiny plánovaného celoročného objemu výdavkov poisťovne pre rok 1994“.
V § 41 ods. 7 sa slová „odseku 5“ nahrádzajú slovami „odseku 6“.
V § 41 odsek 9 vrátane poznámky pod čiarou k odkazu26c) znie:
Zamestnávateľ, ktorý zamestnáva občanov so zmenenou pracovnou schopnosťou,26c) platí za tieto osoby poistné vo výške 2,6 % na zdravotné poistenie, 1,1 % na nemocenské poistenie a 5,3 % na dôchodkové poistenie z úhrnu ich vymeriavacích základov. Jednotlivé sumy poistného sa zaokrúhľujú na celé koruny smerom nahor. Podobne to platí aj pre občanov so zmenenou pracovnou schopnosťou, ak sú samostatne zárobkovo činní alebo sú spolupracujúcimi osobami a štát za ne neplatí poistné.“.
Poznámka pod čiarou k odkazu 26c) znie:
§ 21 ods. 3 až 5 zákona č. 1/1991 Zb. v znení neskorších predpisov.“.
V § 49 ods. 2 sa na koniec prvej vety pripájajú slová:„ a to osobitne na zdravotné poistenie, nemocenské poistenie a dôchodkové poistenie“.
Zákon Národnej rady Slovenskej republiky č. 9/1993 Z. z. o zdravotnom poistení a hospodárení s Fondom zdravotného poistenia sa mení takto:
Doterajší text § 15 sa označuje ako odsek 1 a dopĺňa sa odsekmi 2, 3 a 4, ktoré vrátane poznámky pod čiarou k odkazu 7a) znejú:
Poistné platené štátom podľa osobitného predpisu7a) uhrádza štát v pravidelných mesačných splátkach vopred k prvému dňu príslušného mesiaca.
Zúčtovanie týchto príjmov vykonáva Národná poisťovňa prostredníctvom Správy Fondu zdravotného poistenia polročne na základe informácií o počtoch jednotlivých skupín občanov, za ktorých štát uhrádza poistné.7a)
Ústredné orgány štátnej správy sú povinné poskytovať tieto potrebné informácie Národnej poisťovni pravidelne mesačne na základe jej požiadania.“.
§ 18 ods. 7 zákona Národnej rady Slovenskej republiky č. 7/1993 Z. z. v znení neskorších predpisov.“.
§ 22 vrátane nadpisu a poznámok pod čiarou k odkazom 9a) a 9b) znejú:
Z prostriedkov správneho fondu sa uhrádzajú výdavky spojené s činnosťou výkonných orgánov Národnej poisťovne.9a)
Správny fond sa tvorí najviac vo výške 3 % z poistného.9b)“.
Poznámky pod čiarou k odkazom 9a) a 9b) znejú:
§ 12 ods. 1 zákona Národnej rady Slovenskej republiky č. 7/1993 Z. z. v znení neskorších predpisov.
§ 18 zákona Národnej rady Slovenskej republiky č. 7/1993 Z. z. v znení neskorších predpisov.“.
Zákon č. 618/1992 Zb. Colný zákon v znení zákona Národnej rady Slovenskej republiky č. 165/1993 Z. z. sa mení a dopĺňa takto:
V § 47 sa na konci pripája táto veta: „Colný orgán nepridelí colne schválené určenie zahraničnému potravinárskemu tovaru, ak osoba, ktorá požiadala o pridelenie tohto určenia, nepredloží doklad príslušného orgánu Slovenskej republiky, osvedčujúci požadované kvalitatívne vlastnosti (atest) dovážaných potravinárskych výrobkov.“
Zákon č. 222/1992 Zb. o dani z pridanej hodnoty v znení zákona č. 596/1992 Zb., zákona Národnej rady Slovenskej republiky č. 159/1993 Z. z. a zákona Národnej rady Slovenskej republiky č. 165/1993 Z. z. sa mení a dopĺňa takto:
§ 5 vrátane poznámky pod čiarou k odkazu 1a) znie:
Platiteľmi sú osoby podliehajúce dani, ktorých obrat za najbližšie najviac tri predchádzajúce po sebe idúce kalendárne mesiace presiahne sumu 750 000 Sk, a to od prvého dňa druhého mesiaca nasledujúceho po mesiaci, v ktorom prekročili určený obrat. Tieto osoby sú povinné predložiť žiadosť o registráciu podľa osobitného predpisu1a) najneskôr dvadsiateho dňa kalendárneho mesiaca nasledujúceho po mesiaci, v ktorom prekročili určený obrat, na osobitnom tlačive na registráciu pre daň (ďalej len „žiadosť o registráciu“).
Platiteľmi sú tiež osoby podliehajúce dani, ktorých obrat neprekročí sumu uvedenú v odseku 1, ak ide o samostatné osoby, ktoré vykonávajú zdaniteľné plnenia spoločne na základe zmluvy o združení alebo inej obdobnej zmluvy, a ak celkový obrat všetkých týchto osôb prekročí sumu uvedenú v odseku 1. Tieto osoby sú povinné predložiť jednotlivo žiadosť o registráciu v lehotách uvedených v odseku 1. Ak osoba podliehajúca dani, ktorá nie je platiteľom, uzavrie zmluvu o združení alebo inú obdobnú zmluvu s platiteľom, je povinná predložiť žiadosť o registráciu ku dňu uzavretia zmluvy. Ak túto povinnosť nesplní, je platiteľom dňom uzavretia tejto zmluvy.
Osoby podliehajúce dani sú povinné predložiť žiadosť o registráciu ku dňu začatia podnikania, ak môžu alebo mohli predpokladať, že ich obrat za najbližšie najviac tri po sebe idúce kalendárne mesiace od tohto dňa presiahne 1 500 000 Sk. Ak osoba podliehajúca dani túto povinnosť nesplní a jej skutočný obrat za to obdobie presiahne 1 500 000 Sk, je platiteľom dňom začatia podnikania.
Osoby podliehajúce dani, ktorých obrat nepresiahne sumu uvedenú v odseku 1, sú platiteľmi dňom účinnosti uvedenom na osvedčení o registrácii. Tieto osoby môžu predložiť žiadosť o registráciu platiteľa kedykoľvek.
Ak sa osoba podliehajúca dani zaregistruje podľa odsekov 1 až 4, je oprávnená uplatniť nárok na odpočet dane zaplatenej alebo zúčtovanej pri majetku, a to podľa stavu v účtovníctve ku dňu účinnosti uvedenému na osvedčení o registrácii. Odpočet dane možno uplatniť iba pri majetku obstaranom najneskôr dvanásť mesiacov pred dňom účinnosti osvedčenia o registrácii. Odpočet dane možno uplatniť pri osobnom automobile a pri návratných fľašiach zo skla, ak sa na ne vzťahuje zákaz odpočtu dane podľa § 18 ods. 4. Podmienkou pre uplatnenie odpočtu sú doklady vyhotovené platiteľom s údajmi o zaplatenej alebo zúčtovanej dani. U osoby podliehajúcej dani sa na účely odpočtu dane pri registrácii platiteľa uznávajú aj doklady vyhotovené platiteľmi, ktoré obsahujú cenu vrátane dane. Nárok sa uplatní v daňovom priznaní za prvé zdaňovacie obdobie po dni účinnosti uvedenom na osvedčení o registrácii.
Osoby podliehajúce dani, ktoré v prvom zdaňovacom období uplatňujú odpočet dane spôsobom uvedeným v § 19 ods. 1 a 2, majú nárok na pomernú časť odpočtu určeného podľa odseku 5. Pomerná časť odpočtu dane sa vypočíta ako súčin koeficientu vypočítaného podľa § 19 ods. 2 za prvé zdaňovacie obdobie a nároku na odpočet dane podľa odseku 5.“.
§ 31 zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.“.
Za § 5 sa vkladá nový § 5a, ktorý vrátane nadpisu znie:
O zrušenie registrácie môže platiteľ požiadať najneskôr po uplynutí jedného roka odo dňa účinnosti uvedeného na osvedčení o registrácii, ak jeho obrat nepresiahol za najbližšie predchádzajúce tri po sebe idúce mesiace sumu 750 000 Sk a zároveň za najbližších dvanásť po sebe idúcich mesiacoch sumu 3 000 000 Sk. Platitelia podľa § 5 ods. 2 môžu požiadať o zrušenie registrácie jednotlivo iba pri zrušení zmluvy o združení alebo inej obdobnej zmluvy, v ostatných prípadoch iba spoločne.
Platiteľ je povinný požiadať o zrušenie registrácie pri zániku subjektu práv a povinností.
Finančný orgán po obdržaní a posúdení žiadosti o zrušenie registrácie určí platiteľovi posledné zdaňovacie obdobie a vyzve platiteľa na podanie daňového priznania za posledné zdaňovacie obdobie. Uplynutím posledného zdaňovacieho obdobia platiteľ prestáva byť platiteľom.
V daňovom priznaní za posledné zdaňovacie obdobie je platiteľ povinný odviesť z majetku, pri ktorom uplatnil odpočet, daň, a to podľa stavu v účtovníctve ku dňu ukončenia posledného zdaňovacieho obdobia.
Po vykonaní daňovej kontroly podľa osobitného predpisu1a) vydá finančný orgán rozhodnutie o zrušení registrácie platiteľa.“.
Za § 52 sa vkladá nový § 52a, ktorý vrátane nadpisu znie:
Obrat ustanovený v § 5 ods. 1 až 3 sa vzťahuje prvýkrát na prípady, ak ide o obrat za kalendárne mesiace, v ktorých je zahrnutý mesiac január 1994.“.
Príjmy spolu 134 680.0
I. Bežné výdavky spolu 139 247.4
v tom:,
A. Neinvestičné dotácie podnikovému sektoru 12 398.9
v tom:nesystémové dávky sociálneho zabezpečenia 11 695.4
iné výdavky na verejnú spotrebu štátu vrátane poistného za štátnych 24041.2
pracovníkov RO, PO
Výdavky spolu 148 680.0
Prebytok (+), schodok (-) - 14 000.0
Kapitola Výdavky spolu v tom
Výdavky rozpočtových organizácií Príspevky a dotácie príspevkovým a podobným organizáciám Dotácie podnikateľským subjektom
Investičné výdavky Neinvestičné výdavky z toho: mzdové prostriedky
neinvest. invest. neinvest. invest.
Kancelária prezidenta SR 159 978 5 000 154 978 13 978
Kancelária Národnej rady SR 196 010 13 900 181 010 66 754 1 100
Úrad vlády SR 118 490 11 780 106 710 44 754
Ministerstvo hospodárstva SR 1 442 652 5 000 665 952 75 984 17 000 110 000 286 900 357 800
Min. zahraničných vecí SR 1 426 538 280 000 911 038 94 137 147 500 88 000
Ministerstvo financií SR 1 974 894 575 000 1 382 394 1 013 856 17 500
Mln.práce, soc.vec! a rodiny SR 11 291 162 43 000 11 124 162 300 604 81 000 43 000
Ministerstvo vnútra SR 12 458 928 495 000 11 929 261 1 665 056 34 667
Min. životného prostredia SR 1 116 009 20 000 786 009 293 218 310 000
Min. pre správu a privát. NM SR 26 336 550 25 786 16 223
Slovenská Informačná 345 324 108 000 237 324
Min.dopr., spojov a ver. prác SR 6409 182 110 000 1 005 060 477 664 1 075 122 260 000 2 890 000 1 069 000
Min.pôdohospodárstva SR 10 491 313 28 000 1 110 000 267 013 1 493 000 198 000 6 970 000 692 313
Min. školstva a vedy SR 18 688 695 935 000 16 496 687 10 480 916 1 207 008 50 000
Ministerstvo kultúry SR 2 022 199 40 000 140 777 65 181 1 738 922 102 500
Ministerstvo zdra- 2 825 655 240 000 1 010 655 469 157 100 000 1 475 000
votníctva SR
Ministerstvo spravodlivosti SR 1 724 701 63 000 1 660 821 394 895 880
Protimonopolný úrad SR 12 005 600 11 405 6 999
Úrad pre norm., metr. a skús. SR 148 213 59 500 88 713 36 310
Úrad prlemys. vlastníctva SR 34 509 14 300 20 209 12 675
Štatistický úrad SR 185 551 2 300 164 501 104 355 18 750
Úrad geod., kart.a katastra SR 279 737 12 550 266 637 185 915 100 450
Ústavný súd SR 23 256 2 720 20 536 10 237
Najvyšší kontrolný úrad SR 35 612 4 500 31 112 18 398
Generálna prokuratúra SR 223 003 19 500 203 503 165 891
Slovenská akadémia vied 381 000 7 000 241 000 140 638 120 000 13 000
Tlačová agentúra SR 45 247 0 0 0 41 247 4 000
Slovenský rozhlas 25 100 0 0 0 25 100
Úrad jadrového dozoru SR 26 950 2 300 21 710 9 282 2 940
Správa štát. hmot. rezerv. SR 482 353 15 600 466 753 20 135
Všeobecná pokladničná správa 36 721 058 20 100 33 438 640 76 522 34 988 640 000 2 252 000 335 330
z toho: soc. poistné fondy 21 958 265 21 958 265
Spolu 147 645 000 3 994 200 119 346443 16 526 747 6 467 064 2983950 12 398 9OO 2 454 443
Úhrn 148 680 000 3 994 200 119 346443 16 526 747 6 467 064 2983950 12 398 900 2 454 443
Spolu 240.0 575.0
Účelové rezervy spolu 5 491 687
- neinvestičné výdavky súvisiace so zmenami kompetencií
a s nepredvídanými mimoriadnymi udalosťami 1 005 572
- úlohy rozvoja vedy a techniky 110 000
- rezerva na mzdy na nové úlohy ústredných orgánov a podriadených organizácií 74 785
- rekonštrukcia Grassalkowichovho paláca a vybavenie
interiéru budúceho sídla prezidenta republiky 100 000
- financovanie projektu Nadácia pre pomoc krajanom 7 000
- štátna športová reprezentácia 30 000
- financovanie štúdia príslušníkov Armády SR na civilných vysokých školách 34 000
- investičné potreby pre ZŤP občanov 7 000
- financovanie rekvalifikačných kurzov pre učiteľov prostredníctvom Fondu zamestnanosti 4 000
- štúdium dôchodcov na univerzitách tretieho veku 3 000
- výdavky na príspevky na zvýšené náklady spojené
so zachovaním alebo obnovou kultúrnych pamiatok 10 000
- hospodárska mobilizácia 10 400
- hospodárska mobilizácia 96 000
- dotácia do Štátneho fondu ochrany a zveľaďovania lesa SR 180 000
- činnosť splnomocnenca vlády SR na výstavbu a prevádzku SVD G-N 6 000
- finančné zabezpečenie zahraničných študentov v zmysle uznesenia vlády SR č. 633/1993 22 446
- štátna športová reprezentácia 96 000
- vklad do Slovensko-amerického fondu Agentúry pre medzinárodnú VTS 12 000
- príspevok na prevádzku Slovenskej technickej knižnice - Centra VTI SR 20 000
- dotovanie školských časopisov národnostných menšín 2 000
- Matica slovenská 95 000
- hospodárska mobilizácia 15 200
- výdavky na prevádzku centrálneho uzla elektronického
prepojenia a Slovenského databázového centra 2 450
- zabezpečenie zahraničného vysielania 24 940
- obnova národnej kultúrnej pamiatky Mohyla M. R. Štefánika na Bradle 20 000
- študentské pôžičky 15 000
- financovanie záväzkov z programu PHARE 40 000
- prechodná finančná výpomoc politickým stranám a hnutiam na voľby do NR SR 30 000